钦定古今图书集成/历象汇编/岁功典/第099卷 > 代苦热行 鲍照
## 钦定古今图书集成/历象汇编/岁功典/第099卷 > 代苦热行 鲍照

赤阪横西阻，火山赫南威，身热头且痛，鸟坠魂来归，
汤泉发云潭，焦烟起石圻，日月有恒昏，雨露未尝晞，
丹蛇逾百尺，元蜂盈十围，含沙射流影，吹蛊病行晖，
瘴气昼薰体，菵露夜沾衣，饥猿莫下食，晨禽不敢飞，
毒泾尚多死，度泸宁具腓，生躯蹈死地，昌志登祸机，
戈船荣既薄，伏波赏亦微，爵轻君尚惜，士重安可希。